Diari Oficial de la Generalitat Valenciana


Sumari del DOGV 9809, del 14-03-2024 (2024/2305)

ORDRE 4/2024, de 12 de març, de la Conselleria d'Educació, Universitats i Ocupació, per la qual es modifica l'Ordre 11/2023, de 19 de desembre, de la Conselleria d'Educació, Universitats i Ocupació, per la qual es convoca procediment selectiu de concurs oposició per a ingrés en el cos de mestres i procediment per a l'adquisició de noves especialitats per personal funcionari del mateix cos.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9809

Data del DOGV
:   14-03-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/2305


Data del document
:   12-03-2024

Organisme emissor
:   Conselleria d'Educació, Universitats i Ocupació

Tipus de document
:   Ordre

Anàlisi jurídica

 Descriptors 

:   * Conselleria d'Educació, Universitats i Ocupació

ORDRE 4/2024, de 12 de març, de la Conselleria d'Educació, Universitats i Ocupació, per la qual es modifica l'Ordre 11/2023, de 19 de desembre, de la Conselleria d'Educació, Universitats i Ocupació, per la qual es convoca procediment selectiu de concurs oposició per a ingrés en el cos de mestres i procediment per a l'adquisició de noves especialitats per personal funcionari del mateix cos. [2024/2305]  
  
En data 21 de desembre de 2023, es va publicar en el Diari Oficial de la Generalitat Valenciana número 72008, l'Ordre 11/2023, de 19 de desembre, de la Conselleria d'Educació, Universitats i Ocupació, per la qual es convoca procediment selectiu de concurs oposició per a ingrés en el cos de mestres i procediment per a l'adquisició de noves especialitats per personal funcionari del mateix cos, en execució de l'oferta d'ocupació pública docent corresponent a l'any 2023 aprovada pel Decret 103/2023, de 7 de juliol, del Consell.  
Com que no s'ajusta íntegrament l'annex III, Programació d'aula, i l'annex IV, Característiques de la prova de contingut pràctic, a la normativa autonòmica sobre la matèria, i a fi de garantir una major seguretat jurídica al procediment selectiu convocat per esta ordre i facilitar a les persones opositores la comprensió de la prova a realitzar per a la seua preparació, es procedix a modificar l'esmentada convocatòria.  
  
Sent esta modificació objecte de negociació en el si de la Mesa Sectorial d'Educació; vista la proposta de la directora general de Personal Docent, la Conselleria d'Educació, Universitats i Ocupació resol modificar l'Ordre 11/2023, de 19 de desembre, de la Conselleria d'Educació, Universitats i Ocupació, per la qual es convoca procediment selectiu de concurs oposició per a ingrés en el cos de mestres i procediment per a l'adquisició de noves especialitats per personal funcionari del mateix cos.  
  
Primer. Modificació de la base 7.3.1.3. Segona prova  
Es modifica la base 2.0.8.0, apartat A.1.1), que queda redactada de la manera següent:  
«Les persones aspirants admeses en el procediment selectiu, així com les excloses que hagen interposat recurs d'alçada pendent de resolució, hauran de presentar telemàticament la programació d'aula, l'elaboració de la qual s'ajustarà al que es disposa en l'annex III, a partir del dia 1 fins al dia 25 de juny de 2024 a les 12 hores.»  
Es modifica la base 3.1.1.5, apartat B), que queda redactat de la manera següent:  
«La preparació i exposició oral, davant el tribunal, d'una situació d'aprenentatge, podrà estar relacionada amb la programació presentada o elaborada a partir del temari oficial de l'especialitat. En el primer cas, la persona aspirant triarà el contingut de la situació d'aprenentatge d'entre tres extretes a l'atzar per ella mateixa de la seua pròpia programació. En el segon cas, triarà el contingut de la situació d'aprenentatge d'un tema d'entre tres extrets a l'atzar per ella mateixa, del temari oficial de l'especialitat.  
La persona aspirant disposarà de 60 minuts per a la preparació de la situació d'aprenentatge, i podrà utilitzar el material que considere oportú. Per a l'exposició, que serà pública, podrà utilitzar un exemplar de la programació d'aula idèntica a la presentada en la seu electrònica, així com el material auxiliar que considere oportú, sense possibilitat de connexió amb l'exterior. Tant la programació d'aula com el material auxiliar hauran de ser aportats per la persona aspirant, que podrà també fer ús d'un guió que no excedirà d'un foli (dos cares) i que s'entregarà al tribunal al final de l'exposició.  
Tots els exercicis de l'especialitat Llengua Estrangera: Anglés es realitzaran en este idioma.  
  
Segon. Modificació de l'annex III, Programació d'aula  
S'afig un nou i últim paràgraf en l'annex III, Programació d'aula, que disposa:  
«En el cas de les especialitats de Pedagogia Terapèutica i Audició i Llenguatge, la seua programació podrà incloure línies d'intervenció concretes i contextualitzades per a l'alumnat que requerisca la seua atenció.»  
  
Tercer. Substitució de l'annex IV, Característiques de la prova de contingut pràctic  
Substituir l'annex IV, Característiques de la prova de contingut pràctic, publicat en l'Ordre 11/2023, de 19 de desembre, per l'annex IV, Característiques de la prova de contingut pràctic, que es publica en la present ordre.  
  
Quart. Termini de presentació de noves sol·licituds  
Habilitar un nou termini de presentació de sol·licituds per a participar en este procés selectiu.  
El termini de presentació de sol·licituds serà de quinze dies hàbils a partir de l'endemà de la publicació en el Diari Oficial de la Generalitat Valenciana d'esta ordre de modificació.  
La presentació de la sol·licitud de participació i de la declaració responsable es realitzarà en els termes previstos en les bases de la convocatòria.  
No hauran de presentar nova sol·licitud les persones que ja ho van fer en el termini inicial previst en la convocatòria.  
  
Quint. Termini de compliment dels requisits  
Tots els requisits enumerats anteriorment hauran de posseir-se en el dia de finalització del termini de presentació de sol·licituds arreplegat en el punt quart d'esta ordre, i mantindre's fins al moment de la presa de possessió com a personal funcionari de carrera, a excepció del requisit específic establit en la base 2.1.1.h, i d'acord amb la base 7, totes dos de la convocatòria regulada en l'Ordre 11/2023, de 19 de desembre, de la Conselleria d'Educació, Universitats i Ocupació.  
  
Sisé. Recursos  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra esta ordre, que posa fi a la via administrativa, podrà interposar-se potestativament recurs de reposició davant el conseller d'Educació, Universitats i Ocupació en el termini d'un mes a comptar de l'endemà de la publicació en el Diari Oficial de la Generalitat Valenciana, o bé, caldrà plantejar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se, això sense perjuí de qualsevol altre que s'estimara convenient.  
  
València, 12 de març de 2024  
  
El conseller d'Educació, Universitats i Ocupació,  
JOSÉ ANTONIO ROVIRA JOVER  
  
  
  
  
ANNEX IV  
Característiques de la prova de contingut pràctic  
  
La persona aspirant realitzarà una prova de contingut pràctic que consistirà en l'elaboració d'una situació d'aprenentatge, ajustada al supòsit proposat, que podrà incloure preguntes.  
La Comissió de Coordinació Tècnica triarà a l'atzar un supòsit entre els tres proposats per les comissions de selecció.  
El sorteig del supòsit es realitzarà de manera pública el mateix dia de la prova i abans de l'inici d'esta.  
En el disseny de la situació d'aprenentatge cal explicitar, entre altres elements, les activitats que es duran a terme, les estratègies metodològiques, els materials didàctics, la gestió del grup i aquells indicadors d'avaluació que s'ajusten a la situació d'aprenentatge plantejada per la persona aspirant.  
Es concretaran també les mesures de resposta educativa a la inclusió.  
  
120 Educació Infantil  
La situació d'aprenentatge versarà sobre algun dels aspectes del currículum de l'Educació Infantil.  
El supòsit ha d'incloure propostes globalitzades que afavorisquen el desenvolupament integral de l'alumnat i l'avaluació dels processos d'aprenentatge.  
Les persones aspirants disposen, per a resoldre esta prova, d'un màxim de 3 hores.  
  
121 Llengua Estrangera: Anglés  
La situació d'aprenentatge versarà sobre aspectes vinculats a la comunicació oral, la comprensió lectora i l'expressió escrita a partir de situacions comunicatives contextualitzades. El supòsit pot incloure, entre altres, la impartició d'alguna àrea en llengua anglesa o inspirar-se en un enfocament interdisciplinari.  
L'elaboració i la redacció de la situació d'aprenentatge s'han de fer en llengua anglesa.  
Les persones aspirants disposen, per a resoldre esta prova, d'un màxim de 3 hores.  
  
123 Educació Física  
La situació d'aprenentatge versarà sobre aspectes del currículum de l'àrea d'Educació Física.  
El supòsit pot incloure un enfocament interdisciplinari.  
La persona aspirant elaborarà detalladament, per escrit, una proposta pràctica entre les tasques plantejades per a l'alumnat en la situació d'aprenentatge desenvolupada.  
Les persones aspirants disposen, per a resoldre esta prova, d'un màxim de 3 hores.  
  
124 Música  
La prova constarà de tres parts:  
1. L'elaboració d'una situació d'aprenentatge que versarà sobre aspectes vinculats a les dimensions de percepció, comprensió i valoració; interpretació (vocal i instrumental; individual i col·lectiva) i producció; imaginació i creativitat.  
La música i la dansa formen part de l'àmbit artístic juntament amb l'àrea de visual i plàstica, per la qual cosa el supòsit es pot plantejar de manera transversal i relacionar diferents aspectes de l'àmbit propi o d'uns altres.  
2. La interpretació vocal d'una cançó, proposta per la comissió de selecció. La persona aspirant disposa de vint minuts per a preparar la peça, que haurà de ser interpretada dos vegades sense acompanyament d'instrument; la segona vegada la interpretació s'ha d'acompanyar amb un gest que indique l'entrada, la pulsació, el caràcter i el final de la cançó. Es pot disposar d'un diapasó de forqueta aportat per la persona aspirant.  
3. Interpretació, amb un instrument aportat per la persona aspirant, d'una obra musical triada pel tribunal, entre tres de les propostes que lliurement presente la persona candidata. En el cas de les persones que trien cant, interpretaran l'obra a capella o acompanyant-se a si mateixos d'algun instrument.  
La duració de la prova serà de 4 hores; 3 hores per a la situació d'aprenentatge i fins a un màxim d'1 hora per a la part instrumental (fins a 20 minuts per a la interpretació vocal i fins a 40 minuts per a la interpretació instrumental).  
  
126 Audició i Llenguatge  
La situació d'aprenentatge versarà sobre una actuació o intervenció amb l'alumnat que presente necessitats específiques de suport educatiu per a la comunicació, la parla i/o el llenguatge.  
El supòsit pot incloure l'orientació en l'organització i el desenvolupament de les activitats d'aprenentatge, el suport a l'aula o el treball de tall interdisciplinari en el centre i en l'entorn per a afavorir la participació d'este alumnat.  
Les persones aspirants disposen, per a resoldre esta prova, d'un màxim de 3 hores.  
  
127 Pedagogia Terapèutica  
La situació d'aprenentatge versarà sobre una actuació o intervenció educativa relacionada amb l'alumnat que presente necessitats específiques de suport educatiu.  
El supòsit pot incloure l'orientació en l'organització i el desenvolupament de les activitats d'aprenentatge, el suport a l'aula o el treball de tall interdisciplinari en el centre i en l'entorn per a afavorir la participació d'este alumnat.  
Les persones aspirants disposen, per a resoldre esta prova, d'un màxim de 3 hores.  
  
128 Educació Primària  
La situació d'aprenentatge versarà sobre aspectes de les diferents àrees del currículum d'Educació Primària.  
El supòsit pot incloure un enfocament interdisciplinari de l'etapa d'Educació Primària.  
Les persones aspirants disposen, per a resoldre esta prova, d'un màxim de 3 hores.